Document ID: 32006R0605

KOMISJONI MÄÄRUS (EÜ) nr 605/2006,
19. aprill 2006,
millega muudetakse määrust (EÜ) nr 349/2003 teatavate looduslike looma- ja taimeliikide isendite ühendusse sissetoomise peatamise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 19 lõiget 2,
pärast teadusliku järelevalverühmaga konsulteerimist,
ning arvestades järgmist:
(1)
Määruse EÜ nr 338/97 artikli 4 lõikes 6 on sätestatud, et komisjon võib nimetatud lõike punktides a-d ette nähtud tingimustel kehtestada piiranguid teatavate liikide ühendusse sissetoomisele. Lisaks sellele on selliste piirangute jaoks meetmete rakendamine sätestatud komisjoni 30. augusti 2001. aasta määruses (EÜ) nr 1808/2001, millega kehtestatakse nõukogu määruse (EÜ) nr 338/97 (mis käsitleb looduslike looma- ja taimeliikide kaitset nendega kauplemise reguleerimise teel) üksikasjalikud rakenduseeskirjad. (2)
(2)
Loetelu liikidest, mille sissetoomine ühendusse on peatatud, on kehtestatud komisjoni 25. veebruari 2003. aasta määrusega (EÜ) nr 349/2003 teatavate looduslike looma- ja taimeliikide ühendusse sissetoomise peatamise kohta. (3)
(3)
Teaduslik järelevalverühm on värskete andmete põhjal jõudnud järeldusele, et teatavate määruse (EÜ) nr 338/97 A- ja B-lisas loetletud liikide kaitsestaatus halveneb tunduvalt, kui nende sissetoomist ühendusse teatavatest päritoluriikidest ei peatata. Seepärast tuleks peatada järgmiste liikide sissetoomine: Ursus thibetanus Venemaa Föderatsioonist; Cryptoprocta ferox, Scaphiophryne gottlebei, Euphorbia banae ja E. kondoi Madagaskarilt; Panthera leo Etioopiast; Balaeniceps rex, Grus carunculatus ja Chamaeleo fuelleborni Tansaania Ühendvabariigist; Poicephalus gulielmi Kongost; Accipiter melanoleucus, A. ovampensis, Aviceda cuculoides, Hieraaetus ayresii, H. spilogaster, Macheiramphus alcinus, Spizaetus africanus, Urotriorchis macrourus, Falco chicquera, Asio capensis, Bubo lacteus, B. poensis, Glaucidium perlatum, Scotopelia peli ja Python regius Guineast; Sagittarius serpentarius ja Varanus exanthematicus Togost; Agapornis pullarius Kongo Demokraatlikust Vabariigist; Cuora galbinifrons Hiinast; Heosemys spinosa, Leucocephalon yuwonoi, Siebenrockiella crassicollis, Liasis fuscus, Euphyllia cristata, E. divisa, E. fimbriata, Hydnophora microconos ja Scolymia vitiensis Indoneesiast; Geochelone pardalis Ugandast ja Sambiast; Uromastyx geyri Malist ja Nigerist; Cordylus mossambicus, C. vittifer, Tridacna maxima ja T. squamosa Mosambiigist; Dendrobates pumilio Nicaraguast; Hippopus hippopus Vanuatult; Hippopus hippopus, Tridacna gigas ja T. maxima Tongalt ja Vietnamist. Tridacna crocea, T. derasa, T. maxima ja T. squamosa Fidžilt ja Vanuatult; Tridacna crocea Tongalt; Tridacna maxima Mikroneesia Liiduriikidest ja Marshalli Saartelt; Tridacna tevoroa Tongalt ja Catalaphyllia jardinei Saalomoni saartelt.
(4)
Lisaks on teaduslik järelevalverühm kõige värskemate andmete põhjal jõudnud järeldusele, et ühendusse sissetoomise peatamist ei tuleks enam nõuda järgmiste liikide puhul: Galago senegalensis Djiboutist; Galagoides demidoff Kenyast ja Senegalist; Callithrix argentata Paraguayst; Saguinus labiatus Colombiast; Callicebus torquatus Ecuadorist; Cebus albifrons Guyanast; Cebus capucinus ja Aratinga solstitialis Venezuelast; Cebus olivaceus Peruust; Allenopithecus nigroviridis levikuala kõikidest riikidest; Colobus guereza Ekvatoriaal-Guineast; Lophocebus albigena Kenyast; Papio hamadryas ja Hippopotamus amphibius Libeeriast; Cynogale bennettii Singapurist; Ara ararauna Trinidad ja Tobagost; Neophema splendida Austraaliast; Poicephalus gulielmi Kongo Demokraatlikust Vabariigist; Geochelone chilensis, Homopus areolatus, H. boulengeri, H. femoralis, H. signatus, Kinixys natalensis ja Psammobates spp. levikuala kõikidest riikidest; Geochelone denticulata levikuala kõikidest riikidest, välja arvatud Boliiviast ja Ecuadorist; Geochelone elegans levikuala kõikidest riikidest, välja arvatud Pakistanist; Kinixys belliana levikuala kõikidest riikidest, välja arvatud Mosambiigist ja Beninist; Kinixys erosa levikuala kõikidest riikidest, välja arvatud Togost; Kinixys homeana levikuala kõikidest riikidest, välja arvatud Beninist; Manouria emys levikuala kõikidest riikidest, välja arvatud Bangladeshist, Indiast, Indoneesiast, Myanmarist ja Taist; Testudo horsfieldii levikuala kõikidest riikidest, välja arvatud Hiinast, Pakistanist ja Kasahstanist; Manouria impressa levikuala kõikidest riikidest, välja arvatud Vietnamist; Phelsuma cepediana ja P. trilineata Madagaskarilt; Phelsuma edwardnewtonii Mauritiuselt; Varanus albigularis Lesothost; Varanus rudicollis Filipiinidelt; Ptyas mucosus Indoneesiast ja Dactylorhiza incarnata Norrast.
(5)
Määruses (EÜ) nr 338/97, mida on viimati muudetud määrusega (EÜ) nr 1332/2005, on muu hulgas sätestatud ka Cacatua sulphurea ja Pyxis arachnoides’e üleviimine B-lisast A-lisasse ning Agapornis roseicollis’e kustutamine lisadest, mistõttu nende liikide importimise peatamine ei oleks enam vajalik.
(6)
Konsulteeritud on kõikide riikidega, kust on pärit liigid, mille suhtes käesoleva määrusega kehtestatakse uued ühendusse sissetoomise piirangud.
(7)
Määruse (EÜ) nr 349/2003 lisa tuleks seetõttu vastavalt muuta ja selguse huvides asendada.
(8)
Käesoleva määrusega ette nähtud meetmed on kooskõlas looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 349/2003 lisa asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. aprill 2006

Labels: 3
20